TOA ดีด 3% รับอานิสงส์คนซ่อมบ้าน หลัง “น้ำท่วม” คลี่คลาย
TOA วิ่งแรง 3% ราคาแตะ 32.25 บ. ลุ้นรับอานิสงส์ประชาชนซ่อมแซมบ้าน หลังสถานการณ์ท่วมคลี่คลายลง
TOA บวก 3% รับอานิสงส์ประชาชนซ่อมแซมบ้าน หลังน้ำท่วมคลี่คลาย
28 ต.ค. 2565

ผู้สื่อข่าวรายงานว่า วันนี้ ( 28 ต.ค. 65) ราคาหุ้น บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ณ เวลา 15:34 น. อยู่ที่ระดับ 32.25 บาท บวก 1.00 บาท หรือ 3.20% สูงสุดที่ระดับ 32.25 บาท ต่ำสุดที่ระดับ 31.00 บาท ด้วยมูลค่าซื้อขาย 39.80 ล้านบาท

ทั้งนี้ราคาหุ้น TOA ปรับตัวขึ้น คาดรับอานิสงส์ประชาชนซ่อมแซมบ้านหลังสถานการณ์น้ำท่วมคลี่คลาย โดยก่อนหน้านี้นางสาววิลาสินี บุญมาสูงทรง ผู้อำนวยการฝ่ายวิจัย บริษัทหลักทรัพย์ โกลเบล็ก จำกัด หรือ GBS แนะนำหุ้นที่ได้ประโยชน์จากเหตุการณ์น้ำท่วม เพราะมีการตกแต่งซ่อมแซมบ้านหลังน้ำท่วม ได้แก่ GLOBAL, DOHOME, HMPRO, TOA, DPAINT, COTTO, DCC และ TASCO